ส่องกลุ่มค้าปลีกกำลังซื้อในปีนี้ดีขึ้นโบรกฯชู FN-BJC เด่นสุดในกลุ่มฯ
ส่องกลุ่มค้าปลีกกำลังซื้อในปีนี้ดีขึ้น โบรกฯชู FN-BJC เด่นสุดในกลุ่มฯ
28 ก.พ. 2560

บล.ฟินันเซีย ไซรัส  ระบุในบทวิเคระาห์วันนี้(28 ก.พ.) ว่า กำไรของกลุ่มค้าปลีกไม่แย่กำไรปกติไตรมาส 4/59 ของกลุ่มค้าปลีกที่ประกาศแล้วถือว่าอยู่ในเกณฑ์ดี +20% เทียบไตรมาสก่อนหน้า, +21% เทียบช่วงเดียวกันของปีก่อน ทำให้กำไรทั้งปี +18% เทียบช่วงเดียวกันของปีก่อน ดีกว่าคาด ไม่สอดคล้องกับราคาหุ้นหลายตัวที่ปรับลง (ดัชนีกลุ่มค้าปลีก -3.5% YTD ขณะที่ SET +1.6% YTD) ทำให้ PE ของกลุ่มปรับลงจากต้นปีที่ 36 เท่าเหลือ 33 เท่า
ยังมองกำลังซื้อในปีนี้ดีขึ้น และคาดกำไรของกลุ่มโตเร่งตัวขึ้นเป็น +27% เทียบช่วงเดียวกันของปีก่อน ในบรรดาหุ้นที่ยังไม่รายงานงบฯ ชอบ FN (ราคาพื้นฐาน 10.20 บาท) คาดกำไรไตรมาส 4/59โตดีแต่ทั้งปี -3% เทียบช่วงเดียวกันของปีก่อน ราคาหุ้นปัจจุบันเท่ากับตลาดให้มูลค่าเพียง 7 สาขาทั้งที่บริษัทมี 8 สาขาแล้ว นอกจากนี้ มีแนวโน้มปรับราคาพื้นฐาน BJC ขึ้น